Rahul Gandhi Slams PM Narendra Modi: congress president Rahul attacks pm narendra modi, says cannot rule by spreading hatred राहुल गांधी ने प्रधानमंत्री नरेंद्र मोदी को बताया डरपोक, कांग्रेस के कार्यक्रम में लगवाए चौकीदार चोर है के नारे
Rahul Gandhi Slams PM Narendra Modi: राहुल गांधी ने प्रधानमंत्री नरेंद्र मोदी को बताया डरपोक, कांग्रेस के कार्यक्रम में लगवाए चौकीदार चोर है के नारे
Rahul Gandhi Slams PM Narendra Modi: दिल्ली के जवाहर लाल नेहरू स्टेडियम में कांग्रेस के अल्पसंख्यक विभाग के राष्ट्रीय अधिवेशन को संबोधित करते हुए राहुल गांधी ने कहा कि नफरत फैलाकर कर राज नहीं किया जा सकता. उन्होंने चिर-परिचित अंदाज में पीएम नरेंद्र मोदी पर हमला करते हुए कार्यक्रम के दौरान चौकीदार चोर है के नारे भी लगवाए.
कांग्रेस के अल्पसंख्यक विभाग के राष्ट्रीय अधिवेशन को संबोधित करते राहुल गांधी। (Photo Credit-ANI)
नई दिल्ली. कांग्रेस अध्यक्ष राहुल गांधी ने गुरुवार को दिल्ली के जवाहर लाल नेहरू स्टेडियम में कांग्रेस के अल्पसंख्यक विभाग के राष्ट्रीय अधिवेशन को संबोधित किया. राहुल गांधी ने कार्यक्रम में प्रधानमंत्री नरेंद्र मोदी, बीजेपी और आरएसएस पर जमकर हमला बोला. राहुल ने कहा, हिंदुस्तान के प्रधानमंत्री सिर्फ जोड़ने की बात कर सकते हैं, तोड़ने की बात की तो हटा दिया जाएगा. 2019 में नरेंद्र मोदी, बीजेपी और आरएसएस को कांग्रेस हटाने जा रही है. राहुल गांधी ने कहा कि नफरत फैलाकर राज नहीं किया जा सकता. उन्होंने कार्यक्रम में मौजूद लोगों से चौकीदार चोर है के नारे भी लगवाए. राहुल गांधी ने कहा, हमारे नारे से देश के चौकीदार नाराज हो गए, लेकिन हम बताना चाहते हैं कि हम सिर्फ एक चौकीदार की बात कर रहे हैं, जो चोर है.
राहुल ने आगे कहा, बीजेपी चीफ अमित शाह ने भारत को सोने की चिड़िया कहकर एक प्रॉडक्ट बताया, जिसका फायदा कुछ खास लोग ही लेना चाहते हैं. बीजेपी चाहती है कि देश को मोहन भागवत नागपुर से रिमोट कंट्रोल से चलाएं. राहुल ने कहा, देश की संस्थाएं किसी पार्टी की नहीं हैं, वे देश की हैं और उनकी रक्षा करना हमारी जिम्मेदारी है. चाहे वह कांग्रेस हो या कोई और पार्टी. वे (बीजेपी) खुद को देश से ऊपर समझते हैं, लेकिन तीन महीने में उन्हें समझ आ जाएगा कि देश उनसे ऊपर है.
जब राहुल ने मोदी को कहा डरपोक:
लोकसभा चुनाव से पहले राहुल के कड़े तेवर साफ नजर आए. उन्होंने कहा कि हम बैकफुट पर बिल्कुल नहीं खेलेंगे. पीएम मोदी घबरा गए हैं और उनकी छवि की धज्जियां उड़ी हुई हैं. राहुल गांधी ने एक बार फिर पीएम मोदी को बहस की चुनौती दी. राहुल ने कहा, मैं बीजेपी को चुनौती देता हूं कि मुझे पीएम नरेंद्र मोदी के साथ स्टेज पर 10 मिनट तक बहस करने दें. वह डरे हुए हैं, वह डरपोक इंसान हैं. कांग्रेस चीफ ने कहा, नोटबंदी जैसी जीनियस पॉलिसी के कारण देश की जीडीपी 2 प्रतिशत गिर गई. चीन की सेना डोकलाम में खड़ी थी और मोदी चीन में बिना किसी एजेंडे के हाथ जोड़ रहे थे. चीन को भी पता चल गया कि 56 इंच तो दूर इनके पास 4 इंच की छाती भी नहीं है. राहुल ने कहा, मैं मन की बात नहीं, काम की बात करता हूं.
Rahul Gandhi Attacks PM Narendra Modi in Odisha: ओडिशा में गरजे कांग्रेस अध्यक्ष राहुल गांधी, बोले- पीएम नरेंद्र मोदी ने राफेल घोटाला दिया, हम न्यूनतम आय की गारंटी देंगे